google/wiki40b huggingface dataset:
Antipolas

Istorija

Miesto vardas prigijo nuo tipolo (duonmedžio), kurių gausiai derėjo apylinkėse. Pranciškonų misionieriai į Antipolą atvyko 1578 m., pasistatė nedidelę Boso-Boso bažnyčią. Neilgai trukus juos 1591 m. išstūmė jėzuitai, kurie parapijoje įkūrė gyvenvietę. Apie 1601 m. Antipole krikščionių skaičius padidėjo maždaug iki 3000, kai tuo tarpu čiabuvių sumažėjo, nes jie traukėsi į regiono gilumą. Maniloje kilę kinų maištai pasiekė Antipolą 1602 m., dėl ko buvo sugriauta bažnyčia. 1650 m. kaimas tapo miestu, Todo provincijos dalimi.
Per Antrąjį pasaulinį karą mieste veikė pasipriešinimo būriai, kovoję su japonų okupacine valdžia. Miestas smarkiai nukentėjo nuo amerikiečių aviacijos antpuolio 1945 m. vasario 17 d. Buvo evakuota dalis miestiečių, sugriauta bažnyčia. Netrukus, kovo 12 d., miestą išlaisvino filipiniečių ir amerikiečių kareiviai.

Ekonomika

Pagal vietos valdžios pajamų klasifikaciją Finansų ministerija 2005 m. Antipolą priskyrė „pirmos klasės miestų“ grupei. 2007 m. mieste registruota iš viso pajamų ₱993,1 mln. arba 5,6 proc. daugiau nei ankstesniais finansiniais metais. 2010 m. ši suma išaugo iki ₱1,56 mlrd. Manilos metropolijos kaimynystė skatino nekilnojamojo turto sektoriaus augimą.
Turistų traukos objektai: Antipolo katalikų katedra, Hinulugang Taktak vandens krioklys nacionaliniame parke. Veikia valstybinis Risalio ir Fatimos universitetai.
Arvernai

Arvernai (arverni) – galų gentis, gyvenusi dabartinės Overnės (Prancūzija) teritorijoje paskutiniais amžiais prieš mūsų erą. Buvo viena galingiausių galų genčių, kelis kartus kariavo prieš romėnus. Svarbiausia jų tvirtovė buvo Gergovija (Gergovie), netoli dabartinio Klermono-Ferano.

Ankstyvoji istorija

Arvernai buvo galingiausia Galijos gentis, dominavusi Galijoje III-II a. pr. m. e., kai valdė karalius Luernijas (Luernios). 121 m. pr. m. e. jo sūnus (ar anūkas) Bituitas (Bituitus) buvo romėnų sumuštas, ir įtaką galų gentyse įgijo edujai ir sekvanai. Skirtingai negu alobrogai, kurie po Keltų karų apie 120 m. pateko tiesoginėn romėnų valdžion, arvernai išsiderėjo taikos sutartį, kurios dėka išlaikė nepriklausomybę, bet jų žemės sumažėjo. Istoriniuose įrašuose daugiau nebeminimas joks arvernų karalius, manoma, kad jie galbūt perėjo prie konstitucinės oligarchijos. Tačiau buvo du atvejai atgaivinti karaliaus instituciją. Sutriuškinus arvernus buvo įkurta Romos provincija Narbono Galija, dažnai vadinta tiesiog Provincija. Dalis to regiono iki šiol vadinamas Provansu.
Karalius Luernijas buvo minimas graikų etnografo Posidonijaus (Posidonius) raštuose. Apie jį rašė, kad jis, važiuodamas kovos vežimu, savo pasekėjams barstydavo aukso ir sidabro monetas. Valdant Luernijui arvernai buvo galingos karinės galų sąjungos, besidriekusios nuo Reino iki Atlanto, priešakyje.

Galų karai

Vėliau arvernai buvo svarbūs Julijaus Cezario Galų karuose (58-51 m. pr. m. e.). Arvernų kilmingieji pradžioje siekė išvengti konfrontacijos su įsiveržimą pradėjusiomis Cezario pajėgomis. Jie mirties bausme nubaudė vadą Keltilą (Celtillus), bandžiusį tapti visų galų vadu. 52 m. pr. m. e. Keltilo sūnus Vercingetoriksas ragino savo šalininkus kautis su romėnais, bet kilmingųjų buvo išvarytas iš Gergovijos. Jo priešininkų tarpe buvo ir jo dėdė Gobanitio. Šalyje jis surinko didelę kariuomenę, grįžo į Gergoviją, išvijo savo priešininkus ir buvo paskelbtas karaliumi. Tada Vercingetoriksas sudarė sąjungą su daugeliu kitų galų genčių ir vedė bendras jų pajėgas į paskutinį svarbų galų puolimą prieš romėnus. Cezaris Alezijos mūšyje sutriuškino Vercingetoriksą, ir šis pasidavė. Arvenų žemės palaipsniui buvo įjungtos į Romos imperiją.
Emma Ostaszewska

Biografija

Gimė 1831 m. rugpjūčio 13 d. Klaipėdoje, politiko Karolio Zaluskio ir kompozitorės, dailininkės, Mykolo Kleopo Oginskio dukters Amelia Załuska šeimoje. Mokėsi groti pianinu pas Karol Mikuli. 1849 m. Vienoje susituokė su dvarininku Teofil Wojciech Ostaszewski. 1863 m. sukilimo metu padėjo sukilėliams, po sukilimo priglaudė iš Rusijos imperijos pabėgusius sukilėlius. Mirė 1912 m. kovo 1 d. savo dvare Vzduve. Su vyru susilaukė 4 vaikų: Maria Amelia Ostaszewska (1851–1918), Adam Ostaszewski (1860–1934), Stanisław Ostaszewski (1862–1915) ir Kazimierz Ostaszewski (1864–1948).
Lucien Lévy-Bruhl

Biografija

1876–1879 m. studijavo filosofiją Aukštojoje normalinėje mokykloje Paryžiuje. Dėstė gimnazijose ir licėjuose, 1899–1927 m. – Sorbonoje; nuo 1904 m. profesorius.
Daugiausia tyrinėjo skirtingus mąstymo tipus, būdingus pirminei sąmonei, rėmėsi E. Durkheimo primityvių visuomenių analize. Remdamasis Afrikos, Australijos ir Okeanijos tautų tyrinėjimu sukūrė ikilogistinę mąstymo koncepciją. Pirmykščio žmogaus, suvokiančio pasaulį daugiausia kolektyviniais vaizdiniais, mąstymas yra ikiloginis, jam nepritaikomi formaliosios logikos dėsniai. Kolektyviniai vaizdiniai iš esmės skiriasi nuo individualiųjų – pirmieji yra ikilogiški, o individuali praktinė veikla yra logiška. Pirmykščiam mąstymui būdinga afektinė kategorija – santykis su pasauliu (ypač su antgamtine sritimi) pagrįstas emocijomis, o ne samprotavimu. Kolektyviniai vaizdiniai ir su jais susijęs ikilogiškumas būdinga ir civilizuotoms visuomenėms (religijoje, dorovėje).
Vatemo Ravouvou

Biografija

2014 m. pakviestas į Fidžio nacionalinę rinktinę.
2016 m. vasaros olimpinėse žaidynėse kartu su Fidžio nacionaline regbio-7 komanda pasiekė finalą, kuriame rezultatu 43-7 nugalėjo Jungtinę Karalystę ir tapo olimpiniais čempionais. Tai pirmasis Fidžio olimpinis medalis.
Hong Jin-Ho

Hong Jin-Ho (kor. 홍진호, g. 1982 m.) – buvęs profesionalus StarCraft: Brood War žaidėjas iš Pietų Korėjos. Žaidė pseudonimu [NC]… YellOw ar trumpiau tiesiog YellOw. Pagrindinė jo komanda buvo "KTF MagicNs", o 2008 m. tarnybos kariuomenėje metu buvo oficialios Pietų Korėjos kariuomenės StarCraft komandos "Air Force ACE" kapitonu. Dėl savo agresyvaus žaidimo stiliaus YellOw yra pramintas "Storm Zerg" (Audros Zergu). Taip pat dažnai vadinamas "Sidabro karaliumi" ar "Antrosios vietos karaliumi" dėl nuolatinio antros vietos užėmimo turnyruose. Finaluose jis dažniausiai pralaimėdavo prieš Lim Yo-Hwan (Boxer).
Nors Hong Jin-Ho niekada nepavykę laimėti nei vienos iš pagrindinių Pietų Korėjos Brood War lygų (Starleague ir MSL), jis yra ne sykį laimėjęs pirmąją vietą nereguliariuose StarCraft turnyruose. Pagal sužaistų oficialių Brood War partijų skaičių YellOw yra trečias po Lim Yo-Hwan ir Lee Yoon Yeol
2011 m. Hong Jin-Ho oficialiai paskelbė apie savo pasitraukimą iš elektroninio sporto. Jo garbei buvo surengta atsisveikinimo šventė, kurioje tarp kitų dalyvavo žinomos StarCraft žvaigždės Lim Yo-Hwan ir Lee Yoon Yeol, o Pietų Korėjos dainininkas Park Wan Gyu atliko dainą, fone ekrane rodant įsimintiniausių YellOw karjeros epizodų montažą.

Karjera po Brood War

Nuo 2011 m. rugpjūčio 12 d. GOM TV pradėjo rodyti realybės šou "Project A", kuriame trijų mokytojų padedamas, YellOw sieks patekti į Pietų Korėjos StarCraft II GSL Code A lygą (antroji pagal stiprumą lyga) ir taip pradėti savo profesionalią StarCraft II karjerą. 
2012 m. Hong Jin-Ho tapo naujai įkurtos League of Legends komandos „Xenics Storm“ treneriu.
2013 m. dalyvavo televizijos žaidimo The Genius pirmajame sezone, kurį ir laimėjo. Vėliau taip pat dalyvavo antrame (kartu su kitu žaidėjiu Lim Yo-Hwan) ir ketvirtame sezonuose.
Luokės valsčius

Luokės valsčius buvo Žemaitijoje. Centras – Luokė.
Žaliosios valsčius

Dabartis

1950 m. birželio 20 dieną visi 8 Vilkaviškio apskrities valsčiai buvo panaikinti ir padalinti į apylinkes. Po 83 metų gyvavimo Žaliosios valsčiaus teritorija buvo padalinta tarp Augalų ir Juodupėnų apylinkių; pati Vilkaviškio apskritis performuota į Vilkaviškio rajoną. 1976 metais Augalų apylinkė buvo pavadinta Klausučių vardu; Juodupėnų apylinkė 1988 metų birželio 22 dieną buvo visiškai panaikinta ir jos didžioji dalis priskirta Klausučių apylinkei.
Nuo 1988 metų birželio mėnesio, Klausučių apylinkės ribos ir teritorija gana tiksliai ir vėl sutampa su buvusiu Žaliosios valsčiaus plotu; 1994 m. ši apylinkė gavo Klausučių seniūnijos vardą. Šiandien, su 36 gyvenvietėmis ir 3388 gyventojais, ji tęsia, jau prieš 142 metus pradėtą, Žaliosios valsčiaus savivaldos darbą toliau.
Santa Klara

Istorija

Santa Klara įkurta 1689 m. Miestas greitai augo, kadangi tapo svarbiu punktu pusiaukelėje tarp Havanos ir rytų Kubos. 1958 m. gruodžio 31 d. mieste įvyko Santa Klaros mūšis, kuomet revoliucionieriai, vadovaujami Če Gevaros, sumušė armiją ir galutinai palaužė Batistą.
Zarembi Švienchai

Istorija

Nuo XIX a. pabaigos kaimas priklausė Ostrovo apskričiai, Dmochi Glinkų valsčiui, Rosochate Košcelnės parapijai. 1827 m. kaime buvo 9 namai ir 57 gyventojai. XIX a. pabaigoje kaime buvo 6 namai ir 54 gyventojai. 1921 m. kaime buvo 12 namų ir 93 gyventojai, iš kurių 46 vyrai ir 47 moterys.
Chen Yuxi

Biografija

2019 m. debiutavo 2019 m. pasaulio vandens sporto čempionate, kuriame 10 m šuoliuose nuo platformos finale surinko 439 taškus ir tapo pasaulio čempione. Trylikametė kinė antroje vietoje likusią bendratautę Lu Wei aplenkė 61,2 tašku. Sportininkė taip pat pelnė kelialapį į 2020 m. vasaros olimpines žaidynes.
Larnaka

Istorija

Larnaką įkūrė finikiečiai ir vadino Kition (lot. Citium). Biblininis pavadinimas Kittim, nors atsiradęs iš Citium, reiškė visą Kiprą, o kartais taip žydai vadino graikus ir romėnus. Larnaka taip pat graikiškai vadinta Skala (gr. Σκάλα) t. y. „kopėčios“, „išlipimo vieta“ dėl istorinės miesto uosto svarbos.
Kaip dauguma Kipro miestų, Larnaka priklausė Achemenidų imperijai. 450 m. pr. m. e. Atėnų generolas Kimonas mirė jūroje per svarbų mūšį kovoje su persais gindamas Kitiumą. Mirties patale jis liepė savo pavaldiniams nuslėpti jo mirtį nuo sąjungininkų ir persų. Posakis „net miręs jis nugalėjo“ (Και Νεκρός Ενίκα) kalba apie jį. Prie jūros šiuolaikinėje Larnakoje stovi Kimono Atėniečio statula.
Miestas nuolat kentėjo nuo žemės drebėjimų, o viduramžiais uostą užnešė dumblas dėl miškų kirtimo. Gyventojai persikėlė į pietus, dabartinę Larnakos vietą, kur buvo atviras uostas. Buvęs uostas ir tvirtovė išnyko. Liko tik pėdsakai iš gynybinės sienos, milžiniškos kapinės visą šimtmetį buvo nelegaliai kasinėjamos.
Larnakos tvirtovė dabar geriau matosi uždarius nelegalius restoranus, įkurtus emigrantų po 1974 m. invazijos.
101 (albumas)

Apie albumą

Albumas pasirodė 1989 m. kovo 11 d. Albume 20 dainų. Buvo išleistas ir singlas, pristatęs albumą – Everything Counts (Live).
Visoms dainoms žodžius bei muziką sukūrė Martin'as Lee Gore'as, išskyrus Just Can't Get Enough, kurią sukūrė Vince'as Clarke'as.
Marija Sofija Seniavskytė

Biografija

Lenkijos magnatų Seniavskių giminės atstovė. Karūnos didžiojo etmono Adomo Mikalojaus Seniavskio (apie 1666–1726) ir Elžbietos Chelenos Liubomirskytės (1669/1670–1729) vienintelė duktė. Kanevo seniūno Mikalojaus Bazilijaus Potockio pusseserė.
Marijos Sofijos krikštynose dalyvavo Rusijos caras Petras I, Lenkijos karalius Augustas Stiprusis ir Transilvanijos kunigaikštis Ferencas Rakocis, kas gali liudyti apie jos tėvų įtaką.
Jos motina Elžbieta Liubomirskaitė stengėsi Mariją ištekinti už karalaičio Konstantino Vladislovo Sobieskio, kuriam pirmam pati simpatizavo.
1724 m. liepos 30 d. Marija Sofija Seniavskytė buvo ištekinta už Lietuvos lauko etmono Stanislovo Ernesto Denhofo (1673–1728). Per vestuves jaunikis surengė didingą priėmimą Lvovo lotynų vyskupų dvare (dabar Turgaus aikštė). Ant specialių stiebų degė 600 fakelų ir 400 žibintų. Kelias iki namų buvo apstatytas šešiais bokštais su šviestuvais. Pro langus ištatė keturis lietvamzdžius, iš kurių vienos valandos bėgyje tekėjo vengriškas vynas. Tačiau praėjus ketveriems metams po vestuvių Stanislovas Ernestas Denhofas mirė.
1726 metais, po savo tėvo Adomo Mikalojaus Seniavskio mirties Marija Sofija Seniavskytė paveldėjo jo milžiniškas valdas (35 miestai, 235 kaimų ir Berežansko pilį). Ji tapo viena iš turtingiausių ATR nuotakų. Tarp kandidatų jos rankai buvo Šarlis de Burbon-Konde, kurį palaikė Prancūzija (Liudvikas XV), netgi kvietė Mariją Sofiją į Versalį, Portugalijos infantas Manuelis Bragansas, naudojęsis Habsburgų parama, magnatai Janas Klemensas Branickis, Pranciškus Salezijus Potockis, Janas Tarlo ir Augustas Aleksandras Čartoriskis. Laimėjo Karūnos armijos generolas-majoras ir Rusios vaivada, kunigaikštis Augustas Aleksandras Čartoriskis, naudojęsis Lenkijos karaliaus [[|Augustas Stiprusis|Augusto Stipriojo]] palaikymu.
Pat Fry

Pat Fry (g. 1964 m. kovo 17 d.) yra automobilių sporto inžinierius iš Didžiosios Britanijos. Šiuo metu jis užima pakabos skyriaus technikos vadovo pareigas Scuderia Ferrari Formulės 1 ekipoje.

Biografija

Fry gimė JK Surėjaus grafystėje. Nuo 1987 m. jis dirbo Benetton Formula ekipoje pakabų sistemos srityje. Šioje ekipoje jis buvo iki 1993 m., o vėliau iki 2010 m. buvo McLaren komandos narys.
2010 m. birželio 22 d., praėjus keliems mėnesiams po pasitraukimo iš McLaren, Fry prisijungė prie Ferrari. 2011 m. sausio 4 dieną buvo pranešta, kad Fry pradeda dirbti naujose pareigose – kaip pakabos skyriaus vyriausias technikos vadovas.
Generalinis planas „Ost“

Generalinis planas „Ost“ (vok. Generalplan „Ost“) – nacių rengtas Rytų Europos šalių kolonizavimo planas.

Istorija

Dar iki prasidedant SSRS ir Vokietijos karui, 1940 m. gegužę Reicho Nacionalsocializmo ideologijos ir auklėjimo tyrimų instituto vadovas A. Rozenbergas pasiūlė A. Hitleriui direktyvų dėl politikos būsimosiose okupuotuose rytinėse teritorijose projektą. Vėliau, 1940–1942 m., kolonizavimo planus rengė Reicho Vyriausiosioji saugumo valdyba.
Pagal pirmąjį variantą numatyta daugelį Rytų Europos gyventojų iškelti į Vakarų Sibirą, o likusiuosius – suvokietinti, panaudoti fiziniams darbams ir sunaikinti. Antrasis variantas, baigtas 1942 m. kovą, numatė Vakarų Lietuvą per 15 m. apgyvendinti vokiečiais, o Vilnių ir Šiaulius padaryti kolonizacijos atramos punktais. Į Lietuvą turėjo būti atkelta 235 000 vokiečių. Pagal trečiąjį variantą („Bendrąjį planą“) vokiečiais turėjo būti apgyvendinta visa Lietuva. Planas vykdytas 1941–1943 m.
Artojas (Pasvalys)

Istorija

Leido Pasvalio žemės ūkio draugija. Žurnale nagrinėtos Pasvalio apylinkių žemės ūkio problemos, rašyta apie naujus ūkininkavimo būdus, kooperacijos svarbą, kitų šalių žemdirbių patirtį, svarstyti kultūros, švietimo klausimai. Spausdino Biržų spaustuvė. Išėjo 24 numeriai.
Redaktorius Petras Tonkūnas.
Czech Airlines

Istorija

ČSA įkurta 1923 m. spalio 6 d. Po 23 dienų pirmasis skrydis vyko tarp Prahos ir Bratislavos. Daugiausia įmonė vykdė vidaus ir tarptautinius skrydžius iš Prahos į Bratislavą ir Zagrebą. Prasidėjus vokiečių okupacijai, 1939 m. CSA plėtra buvo nutraukta.
Po Čekoslovakijos pasidalijimo 1995 m. gegužę oro linijų bendrovė priėmė savo dabartinį vardą. 2000 m. spalio 18 d. ČSA tapo pilnaverte nare SkyTeam aljanse.
ČSA dirba 5440 darbuotojų.

Kryptys

ČSA skraidina 63 maršrutais iš Prahos, įskaitant vidaus maršrutus į Brno, Ostravą, Karlovi Varus bei maršrutus iš Slovakijos miestų Košicės, Žilinos, Bratislavos.
Jasionovo Kolonija

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Fukushima United FC

Istorija

Klubo ištakos siekia 2002 m. Klubas negali pasigirti aukštais pasiekimais. 
Nuo 2014 m. žaidžia J3 lygoje.
Teflonas

Poveikis sveikatai

PTFE pirolizė aptinkama 200 °C temperatūroje, jos metu išsiskiria keletas anglies fluoridų (angl. fluorocarbon) dujų. Eksperimentai su gyvūnais parodė, kad šių medžiagų iki 250 °C išsiskiria tiek nedaug, kad sveikatai nekenkia. Tiesa, paukščiai šiems teflono pirolizės produktams pasirodė esą žymiai jautresni.
Įprastinėmis sąlygomis PTFE yra stabilus ir netoksiškas, tačiau pasiekęs 260 °C temperatūrą jis ima skilti. Terminio skilimo produktai paukščiams gali būti mirtini, o žmonėms gali sukelti gripiškus simptomus.
Mėsa paprastai kepama 200–230 °C temperatūroje, o daugelis aliejų ima rūkti dar neįkaitę iki 260ºC. Tiesa, dygmino ir avokado kepimo aliejų smilkimo temperatūra yra aukštesnė nei 260 °C. Tušti indai su teflonu irgi gali įkaisti iki aukštesnės temperatūros.
1959 m. atlikti tyrimai, po kurių JAV Maisto ir vaistų administracija (US FDA) leido tefloną naudoti maisto gaminimo reikmenų gamyboje, parodė, kad sausai kaitinamos keptuvės su teflonu išskiriami dūmai yra mažiau toksiški, negu toje pačioje temperatūroje rūkstančio kepimo aliejaus skilimo produktai.
Nors buvo manoma, kad teflonas yra aplinkai nekenkianti medžiaga, bet naujų tyrimų rezultatai po truputį pradeda tai paneigti. Neseniai JAV Aplinkos Apsaugos Agentūra (EPA) pranešė apie galimą kancerogeninį poveikį net nuo mažo teflono kiekio, pasitaikančio vis dažniau aplinkoje ir žmogaus kūne. EPA mokslinė grupė nutarė, kad teflonas turi didelį, nors nevisiškai ištirtą potencialą žmonėms sukelti vėžį. Jie pabrėžia, kad labai svarbu kuo atidžiau ištirti šios medžiagos poveikį žmonėms bei aplinkai. Ši medžiaga dabar aptinkama 95 % amerikiečių kraujo mėginiuose ir vis daugiau kūdikių kraujyje. PFOA – polifluoroktano rūgštis (naudojama teflono gamyboje) neskyla, ji ilgai išsilaiko žmogaus riebaliniame audinyje. Teflonas išlieka aplinkoje labai ilgai, kadangi jis neskyla normaliomis atmosferos sąlygomis. Didžiausia teflono gamybos kompanija DuPont žada ateityje sparčiai mažinti šios medžiagos gamybą.
Vilniaus miesto trečiasis apylinkės teismas

Vilniaus miesto trečiasis apylinkės teismas (sutr. Vilniaus m. 3-iasis apylinkės teismas) – bendrosios kompetencijos teismas, nagrinėjantis civilines ir baudžiamąsias bylas bei jo kompetencijai įstatymų priskirtas administracinių teisės pažeidimų bylas.

Istorija

Įkurtas 1958 m. kaip Vilniaus miesto Tarybų rajono liaudies teismas sujungus Vilniaus miesto Tarybų rajono pirmosios, antrosios ir trečiosios apylinkių liaudies teismus.
1990 m. buvo pervadintas į Vilniaus miesto trečiąjį apylinkės teismą.
2013 m. sujungtas su Vilniaus miesto pirmuoju, antruoju ir ketvirtuoju apylinkių teismais.
Teismo veiklos teritorija apėmė Vilniaus miesto Senamiesčio, Naujininkų ir Rasų seniūnijas.
Intymus nimfomanės dienoraštis

Turinys

Jauna prostitutė Linda parsiveda iš klubo į viešbutį girtą klientą Ortizą. Kuomet šis dar išgėręs užmiega, mergina paskambina policijai, praneša apie įvykdytą žmogžudystę ir persipjauna sau gerklę. Atvykusi policija suima girtą ir nieko neatsimenantį Ortizą, ir uždaro į areštinę. Šio žmona Roza nenoromis sutinka padėti vyrui. Iš tardytojo išgirdusi, kad Linda draugavo su grafiene de Monterej, nuvyksta pas ją ir išgirsta šios pasakojimą apie jųdviejų pažintį, vėliau sekusį išsiskyrimą ir Lindos nuopuolį. Be to, grafienė atiduoda jai Lindos dienoraštį, kuriame aprašo savo planuojamą kerštą kažkada ją pažeminusiam Ortizui. Šį įrodymą Roza nusprendžia išmesti į upę...
Kai aš mažas buvau

„Kai aš mažas buvau“ – 1968 m. Lietuvos kino studijoje estų rašytojo Mati Unto apysakos „Lik sveikas, rudas katine“ motyvais sukurtas meninis filmas. Filmo trukmė – 70 min.

Siužetas

Veiksmas vyksta septintojo dešimtmečio Vilniuje. Tarp abiturientų Tomo ir Eglės įsižiebia pirmoji meilė. Tačiau jų draugystė susiduria su išbandymais: jaunuolių santykiams nepritaria Tomo teta, pas kurią vaikinas gyvena, pavydą sukelia dailininkas, mokantis Eglę tapyti. Vaikinas absoliutina savo išgyvenimus, neklauso suaugusiųjų patarimų, nors pats dar nemoka nei savęs analizuoti, nei valdyti jį užgriuvusių permainingų nuotaikų. Tomas ima blaškytis, nustoja lankyti mokyklą, pasigeria, o pabėgęs iš namų prieglobstį randa kaimynės, pantomimos aktorės Ginos bute. Jaunuoliams vėl susitikus Eglė išmintingai žengia pirmąjį susitaikymo žingsnį.
Smiltniekų piliakalnis

Aplinkiniai piliakalniai

Ezerlūkių piliakalnis 544 mCiecerės piliakalnis 24 kmDuobelės pilis 16 kmInčėnų piliakalnis 22 kmSparnų piliakalnis 9 kmOganų piliakalnis 11 km
Niko šventvietės ir šventyklos

Istorija

Pirmosios šventyklos Niko teritorijoje buvo pastatytos VIII a. Vėliau, XII a., jų vis daugėjo, Niko garsėjo kaip šventa vieta. XVII a. čia buvo palaidotas Tokugavos šiogūnato įkūrėjas Tokugava Iejasu, jam pastatytas mauzoliejus. 1871 m. naujoji Meidži valdžia padalino vietovėje esančius pastatus į tris grupes, paskirdama juos Futarasan, Tošiogu ir Rino-dži šventykloms.
Dauguma vietovėje esančių pastatų buvo pastatyti arba perstatyti Edo periodu ir gerai iliustruoja to laikotarpio architektūrą.

Gamta

Šventyklų pastatai gerai įsilieja į kraštovaizdį, yra apsupti miškų. XVII a. aplink buvo pasodinti tūkstančiai japoninės kriptomerijos medžių, kurie išlikę iki šių dienų.
Saulės spinduliuotė

Saulės spinduliuotė – energija, kurią spinduliuoja Saulė (tiek elektromagnetinių bangų, tiek ir dalelių pavidalu). Saulės spinduliavimo spektras artimas spektrui absoliučiai juodo kūno, kurio temperatūra yra apie 5800˚K. Elektromagnetinės spinduliuotės dedamoji sklinda šviesos greičiu. Apie pusę spinduliavimo energijos tenka regimojo spektro daliai.

Saulės konstanta

Saulės konstanta yra saulės elektromagnetinės spinduliuotės kiekis, tenkantis ploto vienetui, išmatuotas ties išorine Žemės atmosferos riba, statmenai krypčiai į Saulę. Vidutinė iš palydovų gauta Saulės konstantos vertė yra 1366 W į kvadratinį metrą,, tačiau per metus ji kinta apie 6,9 % – tarp 1412 W/m² sausio mėnesį iki 1321 W/m² liepos mėnesį (Žemę pasiekianti energija kinta, nes Žemė skrieja aplink Saulę elipsine orbita, ir vasarą Saulė yra toliau nuo Žemės, o žiemą arčiau). Tiesą sakant, Saulės konstanta nėra pastovi ir per ilgus laiko tarpus – ji kinta ir dėl Saulės aktyvumo.
Dėl ekliptikos polinkio į dangaus pusiaują, Saulės spindulių kritimo kampas į Žemės paviršių svyruoja 23,5 laipsnio. Todėl turime du laikotarpius, periodus – žiema ir vasara. Joninės ir Kalėdos – ilgiausia ir trumpiausia diena. Kai Saulės spinduliai pasiekia Žemę, atmosfera dalį spindulių praleidžia, o dalį išsklaido ir sugeria. Todėl šviečiant Saulei šviečia ir dangaus sfera. Skiriamas dvejopas spinduliavimas: tiesioginis – spinduliai ateina iš Saulės disko, ir difuzinis – spinduliavimas nuo išskaidytos Saulės šviesos (jis atsakingas už sutemų reiškinį). Beje, giedrą dieną tiesioginio spinduliavimo poveikis didesnis nei ūkanotą dieną.
Saulės spinduliai kertantys atmosferos paviršių yra laužiami. Tai aktualu, kai Saulė artėja prie horizonto (pasireiškia astronominės refrakcijos reiškinys – Saulė atrodo aukščiau nei būtų pasaulyje, neturinčiame atmosferos). Ilgesnio ilgio bangos išskaidomos mažiau. Tam tikro ilgio bangos yra absorbuojamos molekulių – deguonies, azoto, anglies dvideginio bei vandens garų.
Žiemą apšvietimo intensyvumas Lietuvoje yra mažesnis. Saulėčiausia vieta Lietuvoje yra Nida. Intensyvumas apie 1042 kWh/m². Mažiausiai saulėta yra Biržuose. Ten tik 926 kWh/m². Vilniuje apie 939 kWh/m². Didžiausias spinduliavimas orientuojamas į pietus (Saulės kryptimi).

Saulės spinduliuotės balansas

Be tiesioginės spinduliuotės, Žemės paviršių pasiekia ir sklaidžioji spinduliuotė (išsisklaidę atmosferoje Saulės spinduliai). Tiesioginė ir sklaidžioji spinduliuotė sudaro bendrąją Saulės spinduliuotę. Žemės paviršių pasiekia tik 45 % visų Saulės spindulių, patekusių į atmosferą, energijos. Didesnę jos dalį atspindi arba sugeria atmosfera. Nemažai Saulės spinduliuotės atspindi ir sugeria debesys. Saulės spinduliuotės kiekis matuojamas kcal/cm2 per metus. Lietuvoje bendroji Saulės spinduliuotė sudaro 84–88 kcal/cm2 per metus.
Lydymosi temperatūra

Priklausomybė nuo slėgio

Nors lydymosi temperatūra ir priklauso nuo slėgio, tačiau labai nedaug: norint lydymosi temperatūrą pakeisti 1 kelvinu, slėgį reikia padidinti vidutiniškai 100 atm.

Reikšmė

Ledo lydymosi (tirpimo) temperatūra turi didelę reikšmę biologijoje ir orams. Pagal lydymosi temperatūrą taip pat galima identifikuoti tam tikras chemines medžiagas. Žemesnė tirpalų lydymosi temperatūra lemia tai, kad ledą galima tirpdyti druska.

Nustatymas

Apytikslį matavimą galima atlikti naudojant termometrą ir lydant bandinį bei stebint kokioje temperatūroje tai vyksta.